মসজিদে নামিরাহ
মসজিদে নামিরাহ (আরবি: مسجد نمرة ) সৌদি আরবের মক্কা প্রদেশের মক্কার কাছে ওয়াদি উরানাতে অবস্থিত একটি মসজিদ। আরাফাতে তাঁর শেষ খুতবা দেওয়ার আগে ইসলামের নবী মুহাম্মদ এখানে অবস্থান করেছিলেন বলে মনে করা হয়। এটি হজের সময় সবচেয়ে গুরুত্বপূর্ণ নিদর্শনগুলোর মধ্যে একটি, কারণ এখানেই আরাফাতের দিনে যোহর এবং আসরের নামাজের সময় হজ্জযাত্রীদের খুতবা শোনানো হয়। এটি আরাফাতের পাহাড়ের কাছে অবস্থিত।